เงินบาทเปิด 32.18/19
ธนาคารกรุงศรีอยธยา รายงาน เงินบาทเปิด 32.18/19 แนวโน้มแข็งค่าต่อเนื่องจากเงินทุนไหลเข้า
3 ส.ค. 2553

ธนาคารกรุงศรีอยธยา รายงาน เงินบาทเปิด 32.18/19 แนวโน้มแข็งค่าต่อเนื่องจากเงินทุนไหลเข้า
นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.18/19 บาท/ดอลลาร์ ปรับตัวแข็งค่าจากเย็นวานนี้ที่ระดับ 32.21/23 บาท/ดอลลาร์ ปรับตัวแข็งค่าตามค่าเงินในภูมิภาคและค่าเงินสกุลหลักต่างประเทศ
"ปรับตัวแข็งค่าจากเย็นวานนี้ ตัวอื่นๆ วิ่งกันไปแรง โดยเฉพาะ major currency" นักบริหารเงิน กล่าว
เงินดอลลาร์ปรับตัวอ่อนค่าสุดในรอบ 3 เดือน หลังรับข่าวผลประกอบการของสถาบันการเงินในสหภาพยุโรปออกมาดี ทำให้นักลงทุนตัดสินใจกลับมาถือครองสินทรัพย์อื่นที่มีความเสี่ยงมากขึ้น ประกอบกับมีเงินทุนจากต่างประเทศไหลเข้ามาลงทุนในภูมิภาคเอเชียเพิ่มมากขึ้น
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 86.47/50 เยน/ดอลลาร์ ปรับตัวแข็งค่าจากระดับ 86.77/75 เยน/ดอลลาร์ ส่วนเงินยูโรอยู่ที่ระดับ 1.3170/3173 ดอลลาร์/ยูโร ปรับตัวแข็งค่าจากระดับ 1.3072/3075 ดอลลาร์/ยูโร 
นักบริหารเงิน คาดว่า วันนี้เงินบาทมีแนวโน้มปรับตัวแข็งค่าได้อีก โดยมองกรอบการเคลื่อนไหวไว้ระหว่าง 32.10-32.20 บาท/ดอลลาร์